Document ID: /roh_data/filtered/fineweb-2-filterrobots_roh.jsonl.gz/49316

La radunanza cumünala han approvà il rendaquint 2017 dal cumün da Zernez cun ün guadogn net d’ün milliun francs. Implü es gnüda deliberada la revisiun da la planisaziun locala da la fracziun da Zernez a man da la votaziun a l’urna chi ha lö in settember.
Minch’on vegnan ferits blers usöls da chavriöl da maschinas da sejar. Per evitar quai han ils chatschaders dad Ardez fin Zernez lantschà ün proget pilot chi funcziuna cun agüd da mezs tecnics moderns. Daplü illa Posta Ladina da sonda, ils 23 gün.
Sco unic candidat es Emil Müller (pbd) gnü reelet i’l Grond cussagl pel circul Sur Tasna cun 277 vuschs pro üna majorità absoluta da 169 vuschs. Sco suppleanta es gnüda reeletta Nina Padrun (pbd) cun 165 vuschs.